**SPRENDIMO PROJEKTO**

**DĖL ROKIŠKIO RAJONO SAVIVALDYBĖS KAIMO PROGRAMOS NUOSTATŲ PATVIRTINIMO**

**AIŠKINAMASIS RAŠTAS**

*2024-03-28*

Projekto rengėjas – Žemės ūkio skyriaus vedėja Jolanta Jasiūnienė.

Pranešėjas komitetų ir Tarybos posėdžiuose –Rokiškio rajono savivaldybės Kaimo programos komisijos **pirmininkas Vytautas Saulis.**

|  |  |  |
| --- | --- | --- |
| 1. | Sprendimo projekto tikslas ir uždaviniai | patvirtinti Rokiškio rajono savivaldybės Kaimo programos (toliau – KP) nuostatus. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 13 punktas numato išimtinę savivaldybės tarybos kompetenciją – sprendimų dėl tikslinės paskirties ir specializuotų fondų sudarymo ir naudojimo priėmimą. Galiojanti KP nuostatų, patvirtintų Rokiškio rajono savivaldybės tarybos 2023 m. gegužės 25 d. sprendimu Nr. TS-165 redakcija numato kad, KP nuostatus tvirtina, keičia, pildo Rokiškio rajono savivaldybės taryba.  Esminiai pakeitimai sprendimo projekte: pateiktos dvi naujos KP priemonės ,,Melioracijos statinių avarinių gedimų šalinimas“ ir ,,Parama ekologiniams ūkiams“. Priemonėje ,,Melioracijos gedimų gyvenvietėse šalinimas“ numatytas išlaidų kompensavimas daugiabučių namų gyventojams. |
| 3. | Laukiami rezultatai | Prisidėjimas prie patrauklesnių sąlygų gyventi kaime, partnerystės ir bendradarbiavimo stiprinimas su kaime veikiančiais subjektais bei su jais susietais subjektais. |
| 4. | Lėšų poreikis ir šaltiniai | Rokiškio rajono savivaldybės biudžetas, 2024 m. patvirtinto biudžeto apimtyje. |
| 5. | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |